पार्वती जी ने इसी मास में शिवजी की पूजा की थी। शिव को पाने के लिए उन्होंने तपस्या की थी। इस समय हम अपने अंत:करण में डुबकी लगाकर वहां व्याप्त शिवतत्व से साक्षात्कार कर सकते हैं। पार्वती शक्ति का रूप हैं शक्ति ही इस पूरी सृष्टि का गर्भस्थान हैं- अत: इस दिव्य पहलू को माता का रूप दिया गया है। शक्ति ही जीवन-ऊर्जा है। इस दिव्य ऊर्जा, शक्ति के विभिन्न कार्यों के अनुसार उसके अनेकों नाम और रूप हैं।